**Հայտարարություն**

**«Ազգային վիճակագրական համակարգի ամրապնդման համար ազգային ռազմավարական ծրագրի իրականացում»**

**Դրամաշնորհ թիվ TFՕA4543**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային բանկի **«Ազգային վիճակագրական համակարգի ամրապնդման համար ազգային ռազմավարական ծրագրի իրականացում»** դրամաշնորհայինծրագրի շրջանակում **«ՀՀ ՎԿ-ի կենտրոնական գրասենյակի և չորս մարզային գրասենյակների վերանորոգման աշխատանքների Ծրագրի ղեկավար» թիվ NSPS-CS-4-2** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է համակարգել և վերահսկել ՀՀ ՎԿ-ի կենտրոնական գրասենյակի և չորս մարզային գրասենյակներիվերանորոգման աշխատանքների ողջ գործընթացը, որը նախատեսվելու է վերանորոգման աշխատանքներ իրականացնող ընկերության հետ կնքվող պայմանագրով, և ապահովել դրանց ժամանակին և արդյունավետ իրականացումը:

**Ընտրված խորհրդատուն պետք է իրականացնի հետեւյալ առաջադրանքները.**

* Իրականացնի վերանորոգման աշխատանքների ընդհանուր համակարգումն ու հսկողությունը,
* Վերահսկի վերանորոգման աշխատանքները, որպեսզի դրանք իրականացվեն համաձայն նախագծերի և սխեմատիկ հատակագծերի, Պատվիրատուի կողմից ներկայացված նյութերի ու սարքավորումների որակական և տեխնիկական պահանջների, ինչպես նաև վերահսկի աշխատանքների ժամանակին իրականացումը՝ համաձայն հաստատված ժամանակացույցի,
* Վերահսկի վերանորոգման աշխատանքների հեղինակային և տեխնիկական հսկողության մատուցումը,
* Ապահովի վերանորոգման աշխատանքների ընդունման գործընթացների իրականացումը, ստուգի կապալառուի կողմից հանձնված վերանորոգման աշխատանքների վերաբերյալ ամսական կատարողական ակտերում ներկայացված կատարված աշխատանքների փաստացի ծավալները, վերահսկի աշխատանքների որակը և համապատասխանության դեպքում հաստատի կատարողական ակտերը,
* Տեղեկացնի Կապալառուին այն դեպքերի մասին, երբ վերանորոգման աշխատանքները կատարվել են հաստատված նախագծերի, տեխնիկական մասնագրերի, շինարարական նորմերի խախտումներով կամ անորակ նյութերի օգտագործմամբ, և ժամանակ տա դրանց վերացման համար, և եթե դրանք ժամանակին չուղղվեն, տեղյակ պահի Ծրագրի տնօրենին թերությունների մասին և խորհուրդ տա վերջինիս չընդունել աշխատանքները,
* Մասնակցի վերանորոգման օբյեկտների նախնական, միջանկյալ և հետվերանորոգման ուսումնասիրություններին,
* Մասնակցի վերանորոգման աշխատանքների տեխնիկական հսկողություն իրականացնող Խորհրդատուի ընտրության համար տեխնիկական հանձնարարկանի մշակման և գնահատման աշխատանքներին,
* Մասնակցի Կապալառուի ընտրության համար մրցույթի փաթեթի մշակման և գնահատման աշխատանքներին և այլն:

Ծառայությունները նախատեսվում է իրականացնել 2019թ. մայիսից՝ մեկ տարուց ավել տևողությամբ՝ մինչեւ վերանորոգման աշխատանքների ավարտը:

**Խորհրդատուն պետք է բավարարի որակավորման հետևյալ չափանիշներին.**

* Բարձրագույն կրթությունը շինարարության ոլորտում պարտադիր է,
* Շինարարական աշխատանքների կազմակերպման և վերահսման առնվազը 10 տարվա փորձը պարտադիր է,
* Շինարարական աշխատանքներին առնչվող ՀՀ իրավական դաշտի իմացություն,
* Համակարգչով աշխատելու բավարար հմտություններ,
* Գերազանց կազմակերպչական և հաղորդակցման հմտություններ:

Վերը շարադրված պահանջներին համապատասխանող անհատ խորհրդատուները կարող են մինչեւ **սույն թվականի մայիսի 31-ը** ներկայացնել հետաքրքրվածության հայտեր անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ կազմակերպման և վերահսման աշխատանքների իրականացման փորձի վերաբերյալ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am